CELEX: 62020CN0137
Language: el
Date: 2020-03-12 00:00:00
Title: Υπόθεση C-137/20: Αίτηση προδικαστικής αποφάσεως την οποία υπέβαλε το Tribunal Judicial da Comarca dos Açores (Πορτογαλία) στις 12 Μαρτίου 2020 — MV κατά SATA Internacional — Serviços de Transportes Aéreos S.A.

22.6.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/14
            
         
      Αίτηση προδικαστικής αποφάσεως την οποία υπέβαλε το Tribunal Judicial da Comarca dos Açores (Πορτογαλία) στις 12 Μαρτίου 2020 — MV κατά SATA Internacional — Serviços de Transportes Aéreos S.A.
      (Υπόθεση C-137/20)
      (2020/C 209/20)
      Γλώσσα διαδικασίας: η πορτογαλική
      
         Αιτούν δικαστήριο
      
      Tribunal Judicial da Comarca dos Açores
      
         Διάδικοι στην υπόθεση της κύριας δίκης
      
      
         Ενάγων: MV
      
         Εναγόμενη: SATA Internacional — Serviços de Transportes Aéreos S.A.
      
         Προδικαστικά ερωτήματα
      
      Πρέπει περιστάσεις όπως εκείνες που συνέτρεχαν την 6η Ιουνίου 2016, υπό τις οποίες ακυρώθηκε πτήση λόγω των καιρικών συνθηκών που επικρατούσαν στον αερολιμένα προορισμού, όπου, κατά την προβλεπόμενη ώρα αναχώρησης της πτήσης, δεν τηρούνταν τα ελάχιστα όρια οριζόντιας ορατότητας ούτε και τα ελάχιστα όρια κάθετης ορατότητας στον διάδρομο προσγείωσης/απογείωσης του εν λόγω αερολιμένα, με αποτέλεσμα να μην διασφαλίζονται οι απαιτούμενες συνθήκες ασφαλείας όσον αφορά τους ελιγμούς προσγείωσης του συγκεκριμένου αεροσκάφους στον εν λόγω αερολιμένα, ενώ παράλληλα υπήρχε και πρόβλεψη για επιδείνωση των ατμοσφαιρικών συνθηκών εντός των επόμενων ωρών, να χαρακτηριστούν ως «έκτακτες περιστάσεις», κατά την έννοια του άρθρου 5, παράγραφος 3, του κανονισμού 261/2004 (1), το οποίο απαλλάσσει τον αερομεταφορέα από την υποχρέωση καταβολής αποζημίωσης;
      
         (1)  Κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91 (ΕΕ 2004, L 46, σ. 1).